ddrg/super_eurlex huggingface dataset:
(2)

Vloga prav tako zajema dajanje na trg drugih proizvodov, ki vsebujejo koruzo sorte MIR604 ali so iz nje sestavljeni, za enako uporabo kot katero koli drugo sorto koruze, razen za pridelovanje. Zato vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije, ki se zahtevajo v skladu s prilogama III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2), ter informacije in ugotovitve ocene tveganja, ki je bila izvedena v skladu z načeli iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
(5)

Z dopisom z dne 29. junija 2009 je Francija Komisiji uradno poslala zahtevo za prehodno obdobje, v katerem bi se na njenem ozemlju sistemi za širokopasovni prenos podatkov in aplikacije radijskega določanja v frekvenčnem podpasu 2 454–2 483,5 uporabljali samo ob upoštevanju naslednjih pogojev. Zunaj zgradb bi te naprave lahko delovale samo z močjo, omejeno na 10 mW. V zgradbah pa bi naprave lahko delovale z največjo močjo, določeno z Odločbo 2006/771/ES, kakor je bila spremenjena z Odločbo 2009/381/ES, tj. 100 mW e.i.r.p. za sisteme za širokopasovni prenos podatkov in 25 mW e.i.r.p. za aplikacije radijskega določanja. Sistemi za širokopasovni prenos podatkov in aplikacije radijskega določanja se lahko v frekvenčnem podpasu 2 400–2 454 MHz uporabljajo v skladu s pogoji iz Odločbe 2006/771/ES.
(3)

Dokončne ugotovitve in sklepi te preiskave so določeni v Uredbi Sveta (ES) št. 925/2009 z dne 24. septembra 2009 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih aluminijastih folij s poreklom iz Armenije, Brazilije in Ljudske republike Kitajske (3).
(10)

Ukrepi, določeni s to odločbo, so v skladu z mnenjem Stalnega odbora za prehranjevalno verigo in zdravje živali –
(4)

Irski davek na tonažo iz leta 2002 je „davčni sistem, ki se uporablja za ladjarske družbe, ki se ukvarjajo s pomorskim prometom. Družbe, ki izpolnjujejo pogoje, lahko namesto obdavčitve ladijskih prevozov na podlagi dejanskega dobička izberejo obdavčitev na podlagi neto tonaže plovil. Družbe, ki izpolnjujejo pogoje, se morajo za sistem odločiti v treh letih od datuma začetka veljavnosti zakonodaje. Družbe, ki so se odločile za davek na tonažo, morajo v tem sistemu ostati 10 let (obdobje davka na tonažo). Če je več irskih družb, ki izpolnjujejo pogoje, članic iste skupine družb, se morajo za sistem davka na tonažo odločiti vse. Poslovne dejavnosti, za katere ne velja davek na tonažo, se obdavčijo na podlagi običajnih določb davka od dobička pravnih oseb. Na podlagi sistema davka na tonažo […] se znesek davka za pomorske družbe, ki izpolnjujejo pogoje, določi na podlagi neto tonaže njihovih plovil, ki izpolnjujejo pogoje. Za vsako plovilo, za katero velja davek na tonažo, se obdavčljivi dobiček, ki pripada upravičenim dejavnostim, določi kot pavšalni znesek, izračunan na podlagi neto tonaže plovila, kot je navedeno v nadaljevanju, na 100 neto ton (NT) in na začeto 24-urno obdobje, ne glede na to, ali plovilo obratuje ali ne: do vključno 1 000 neto ton 1,00 EUR na 100 NT od 1 001 do 10 000 neto ton 0,75 EUR na 100 NT od 10 001 do 25 000 neto ton 0,50 EUR na 100 NT nad 25 000 neto ton 0,25 EUR na 100 NT. Standardni irski davek od dobička pravnih oseb v višini 12,5 % se nato uporabi za tako določen dobiček.“ (5)
(1)

Dodatni protokol k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi upoštevanja pristopa Republike Bolgarije in Romunije k Evropski uniji (v nadaljnjem besedilu „Dodatni protokol“) je bil podpisan v imenu Skupnosti in držav članic 10. oktobra 2007 v skladu s Sklepom Sveta 2008/74/ES z dne 9. oktobra 2007 o podpisu in začasni uporabi Dodatnega protokola k Sporazumu o trgovini, razvoju in sodelovanju med Evropsko skupnostjo in njenimi državami članicami na eni strani ter Republiko Južno Afriko na drugi zaradi upoštevanja pristopa Republike Bolgarije in Romunije k Evropski uniji (2).
(1)

Lizbonska strategija, kakor je bila prenovljena leta 2005, je pozornost usmerila v rast in delovna mesta. Smernice zaposlovanja kot del evropske strategije zaposlovanja in širše smernice ekonomskih politik so bile sprejete kot integriran sveženj, pri čemer je evropska strategija zaposlovanja najpomembnejša za uresničitev ciljev lizbonske strategije glede zaposlovanja in trga dela.
(b)

Solaris Mobile Limited: od 1 995 MHz do 2 010 MHz za komunikacije Zemlja–vesolje in od 2 185 MHz do 2 200 MHz za komunikacije vesolje–Zemlja.
(8)

V skladu s členom 32(5) Uredbe (ES) št. 1290/2005 zadevna država članica krije 50 % finančnih posledic zaradi neizvršene izterjave, če do izterjave ni prišlo v štirih letih po datumu prve upravne ali sodne ugotovitve ali v osmih letih, če je izterjava predmet tožbe pred nacionalnimi sodišči. V skladu s členom 32(3) navedene uredbe morajo države članice Komisiji skupaj z letnimi računovodskimi izkazi predložiti poročilo o postopkih izterjav zaradi nepravilnosti. Podrobna pravila za izpolnjevanje obveznosti poročanja držav članic o zneskih, ki jih je treba izterjati, so določena v Uredbi Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (3). V Prilogi III k navedeni uredbi je tabela, ki so jo države članice morale predložiti v letu 2009. Na podlagi tabel, ki jih izpolnijo države članice, mora Komisija odločiti o finančnih posledicah zaradi neizvršenih izterjav, ki so starejše od štirih oziroma osmih let. Ta odločba ne posega v prihodnje odločbe o skladnosti s členom 32(8) Uredbe (ES) št. 1290/2005.
(1)

Nekateri zneski, dani na voljo Evropskemu kmetijskemu skladu za razvoj podeželja (EKSRP) za proračunska leta 2007–2013 v skladu s členi 10(2), 143d in 143e Uredbe Sveta (ES) št. 1782/2003, členom 4(1) Uredbe Sveta (ES) št. 378/2007 in členom 23(2) Uredbe Sveta (ES) št. 479/2008, so določeni v Prilogi k Sklepu Komisije 2006/410/ES z dne 24. maja 2006 ter bodo na voljo EKSRP in za odhodke EKJS (2).
(10)

Komisija je zahtevala in preverila vse informacije, ki so bile po njenem mnenju potrebne za namene proučitve zahtevkov za TGO/IO v primeru LRK in ugotovitev dampinga, škode, ki je zaradi njega nastala, ter interesa Skupnosti za vse zadevne države. Preveritveni obiski so bili izvedeni v prostorih naslednjih družb: (a) Proizvajalci Skupnosti — ArcelorMittal, Genk, Belgija, — ArcelorMittal, Pariz, Francija, — ThyssenKrupp Nirosta, Krefeld, Nemčija, — ThyssenKrupp Terni, Terni, Italija; (b) Proizvajalec izvoznik v Tajvanu — Chia Far Industrial Factory Co., Ltd, Taipei, — Jie Jin Material Science Technology Co. Ltd, Yung Kang City, — Yeun Chyang Industrial Co., Ltd, Shijou Shiang, Chang-Hwa, — skupina YUSCO (Yieh United Steel Corporation in povezane družbe), Kaohsiung; (c) Proizvajalci izvozniki v Republiki Koreji — Daiyang Metal Co., Ltd; Seoul, — skupina BNG Steel Co., Ltd in Hyundai Steel Company; Changwon in Seoul, — skupina POSCO in Daimyung TMS CO., Ltd; Seoul; (d) Proizvajalci izvozniki v LRK — Lianzhong Stainless Steel Corp. (LISCO), Guangzhou, — Ningbo Qiyi Precision Metals Co., Ltd; Ningbo, — skupina POSCO China, (skupina 8 družb); Zhangjiagang, Qingdao in Hong Kong SAR, — skupina STSS (Shanxi Taigang Stainless Steel Co. Ltd in 14 povezanih družb); Taiyuan, Tianjin, Wuxi, Foshan, Hong Kong SAR in Willich, Nemčija; (e) Nepovezani uvozniki v Skupnosti — Minmetals Germany GmbH, Düsseldorf, Nemčija, — Nord Est Metalli Srl, San Vito al Tagliamento, Italija; (f) Uporabniki v Skupnosti — BSH Bosch Siemens Hausgeräte GmbH, München, Nemčija, — Eberspächer GmbH & Co. KG, Neunkirchen, Nemčija, — Lowara Srl, Montecchio Maggiore, Italija.
SL Uradni list Evropske unije L 80/14

SKLEP KOMISIJE

z dne 18. marca 2009

o prilagoditvi korekcijskih koeficientov, ki se uporabljajo od 1. februarja 2008, 1. marca 2008, 1. aprila 2008, 1. maja 2008 in 1. junija 2008 za osebne prejemke uradnikov, začasnih uslužbencev in pogodbenih uslužbencev Evropskih skupnosti, ki delajo v tretji državi

(2009/295/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Kadrovskih predpisov Evropskih skupnosti in Pogojev za zaposlitev drugih uslužbencev teh skupnosti, določenih z Uredbo (EGS, Euratom, ESPJ) št. 259/68 (1), ter zlasti drugega odstavka člena 13 Priloge X h Kadrovskim predpisom,

ob upoštevanju naslednjega:

(1) Z Uredbo Sveta (ES) št. 624/2008 (2) so bili na podlagi prvega odstavka člena 13 Priloge X h Kadrovskim predpisom določeni korekcijski koeficienti, ki se od 1. julija 2007 uporabljajo za osebne prejemke, ki se v valuti države zaposlitve izplačajo uradnikom, začasnim uslužbencem in pogodbenim uslužbencem Evropskih skupnosti, ki delajo v tretji državi.

(2) V skladu z drugim odstavkom člena 13 Priloge X h Kadrovskim predpisom je treba s 1. februarjem 2008, 1. marcem 2008, 1. aprilom 2008, 1. majem 2008 in 1. junijem 2008 prilagoditi nekatere od teh korekcijskih koeficientov, ker se je po statističnih podatkih, ki so na voljo Komisiji, razlika med življenjskimi stroški, izmerjena na podlagi korekcijskega koeficienta in ustreznega menjalnega tečaja, v nekaterih tretjih državah povečala za več kot 5 % od zadnje določitve ali prilagoditve korekcijskih koeficientov –

SKLENILA:

Edini člen

Korekcijski koeficienti za osebne prejemke, ki se uradnikom, pogodbenim uslužbencem in začasnim uslužbencem Evropskih skupnosti, ki delajo v tretji državi, izplačujejo v valuti države napotitve, se prilagodijo za nekatere države, ki so navedene v Prilogi. Ta vsebuje pet mesečnih razpredelnic, v katerih so navedene zadevne države in datumi začetka zaporedne uporabe za vsako od njih (1. februarja 2008, 1. marca 2008, 1. aprila 2008, 1. maja 2008 in 1. junija 2008).

Menjalni tečaji, ki se uporabljajo za izračun teh osebnih prejemkov, so določeni v skladu z izvedbenimi določbami finančne uredbe in ustrezajo različnim datumom iz prvega odstavka.

V Bruslju, 18. marca 2009 Za Komisijo Benita FERRERO-WALDNER Članica Komisije

(1) UL L 56, 4.3.1968, str. 1.

(2) UL L 172, 2.7.2008, str. 1.
(76)

Francoski organi so z dopisom z dne 30. junija 2000 (A/35411) predložili podrobnosti glede izračuna zneska oprostitve od poslovnega davka, s čimer so pokazali, da so bili kot osnova za izračun oprostitve upoštevani stroški naložb in stroški ustvarjenih stalnih delovnih mest. Vendar pa je bila z letom 2003 uveljavljena reforma poslovnega davka, na podlagi katere se plače ne upoštevajo več v davčni osnovi za ta davek. Od tega leta naprej poslovni davek temelji le še na osnovnih sredstvih. Zato je mogoče to pomoč obravnavati kot pomoč za naložbe v smislu Smernic o državni regionalni pomoči iz leta 1998.
(194)

Podjetje RR je v svojih pripombah najprej podrobno opisalo pogajanja med proizvajalci originalne opreme in morebitnimi partnerji pri delitvi tveganja in prihodkov, ki vključujejo vzporedna dogovarjanja z različnimi partnerji v Evropi in tujini. Ta dogovarjanja ne potekajo za vsak sestavni del posebej, tudi če gre za nekatera ključna tehnološka področja, za katera proizvajalci originalne opreme ne nameravajo skleniti partnerstva, temveč vključujejo dogovarjanja na različnih ravneh o morebitni vključitvi partnerjev. Podjetje RR je tudi navedlo, da so prispevki partnerjev k programu – ki lahko vključujejo denar, inženirsko delo ter zagotavljanje storitev in razvojne vloge partnerjev pri delitvi tveganja in prihodkov – dogovorjeni in določeni na začetku izvajanja programa.
SL Uradni list Evropske unije L 24/11

SKLEP SVETA

z dne 18. decembra 2008

o imenovanju članov odbora predvidenega v odstavku 3 člena 3 Priloge I k Protokolu o Statutu Sodišča

(2009/69/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Protokola o Statutu Sodišča, kakor je bil spremenjen s Sklepom Sveta 2004/752/ES, Euratom, z dne 2. novembra 2004, o ustanovitvi Sodišča za uslužbence Evropske unije (1), in zlasti člena 3(3) Priloge I k Protokolu,

ob upoštevanju Sklepa Sveta 2005/49/ES, Euratom, z dne 18. januarja 2005, o pravilih delovanja odbora, predvidenega v odstavku 3 člena 3 Priloge I k Protokolu o Statutu Sodišča (2), in zlasti točke 3 njegove priloge,

ob upoštevanju priporočila predsednika Sodišča z dne 19. novembra 2008,

ob upoštevanju naslednjega:

(1) V odstavku 3 člena 3 Priloge I k Protokolu o Statutu Sodišča je predvidena ustanovitev odbora sedmih osebnosti, izbranih med nekdanjimi člani Sodišča in Sodišča prve stopnje ter priznanimi pravniki. Na podlagi tega odstavka Svet s kvalificirano večino na priporočilo predsednika Sodišča odloči o imenovanju članov tega odbora.

(2) Poleg tega Sklep 2005/49/ES, Euratom, z dne 18. januarja 2005, v točki 3 Priloge predvideva, da predsednika omenjenega odbora imenuje Svet.

(3) Te določbe je treba začeti uporabljati –

SKLENIL:

Člen 1

Za člane odbora, predvidenega v odstavku 3 člena 3 Priloge I k Protokolu o Statutu Sodišča, so za obdobje štirih let, in sicer od 10. novembra 2008 naprej, imenovani:

g. Günter HIRSCH, predsednik

g. Rafael GARCÍA-VALDECASAS Y FERNÁNDEZ

ga. Csilla KOLLONAY LEHOCZKY

ga. Fidelma O'KELLY MACKEN

g. Romain SCHINTGEN

ga. Kateřina ŠIMÁČKOVÁ

g. Georges VANDERSANDEN.

Člen 2

Ta sklep začne učinkovati dan po objavi v Uradnem listu Evropske unije.

V Bruslju, 18. decembra 2008 Za Svet Predsednik M. BARNIER

(1) UL L 333, 9.11.2004, str. 7.

(2) UL L 21, 25.1.2005, str. 13.
(11)

Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
(1)

V skladu s členom 14 Direktive 96/82/ES morajo države članice zagotoviti, da upravljavec takoj, ko je to izvedljivo, po večji nesreči obvesti pristojne organe. V skladu s členom 15(1) Direktive morajo države članice takoj, ko je to izvedljivo, obvestiti Komisijo o večjih nesrečah na svojem ozemlju v skladu z merili iz Priloge VI k Direktivi. Člen 15(2) Direktive predvideva, da države članice takoj, ko zberejo informacije iz člena 14, obvestijo Komisijo o svoji analizi nesreče in o priporočilih za preventivne ukrepe v prihodnje.
2.

V členu 4 se odstavka 3 in 4 nadomestita z naslednjim: „3. Izjeme so dopustne za sredstva in gospodarske vire, ki so: (a) potrebni za zadovoljevanje osnovnih potreb, vključno s plačilom živil, najemnine ali hipoteke, zdravil in zdravljenja, davkov, zavarovalnih premij in komunalnih storitev; (b) namenjeni izključno za plačilo sprejemljivih honorarjev in nadomestil za stroške zagotavljanja pravnih storitev; ali (c) namenjeni izključno za plačila pristojbin in stroškov storitev za rutinsko vodenje ali vzdrževanje zamrznjenih sredstev ali gospodarskih virov v skladu z nacionalno zakonodajo, potem ko zadevna država članica Odbor uradno obvesti o svoji nameri, da osebam in subjektom iz Priloge I po potrebi dovoli dostop do teh sredstev, drugega finančnega premoženja in gospodarskih virov, in če Odbor v petih delovnih dnevih po takšnem obvestilu o tem ne sprejme odklonilne odločitve. 4. Izjeme so dopustne tudi za sredstva in gospodarske vire, ki so: (a) potrebni za poravnavo izrednih stroškov za osebe in subjekte iz Priloge I, če zadevna država članica o tem najprej obvesti Odbor in se Odbor s tem strinja, ali (b) predmet sodne, upravne ali arbitražne pravice do zadržanja ali razsodbe; v tem primeru se lahko sredstva in gospodarski viri uporabijo za izvršitev te pravice do zadržanja ali razsodbe, pod pogojem, da je pravica do zadržanja ali razsodba nastala pred datumom, ko je Odbor za sankcije, Varnostni svet ali Svet določil osebo ali subjekt iz prvega odstavka, in da ni v korist osebe ali subjekta iz odstavka 1 in potem ko zadevna država članica v primeru oseb in subjektov iz Priloge I uradno obvesti Odbor.“
(5)

Komisija je 28. januarja 2009 predlagala direktivo z namenom spremeniti Direktivo 2006/112/ES v zvezi s pravili glede izdajanja računov in s tem državam članicam omogočila tudi odložitev nastanka pravice do odbitka DDV, dokler se ta ne plača dobavitelju blaga ali ponudniku storitev, in sicer za davčne zavezance, katerih letni promet ne presega zgornje meje, ki jo države članice lahko določijo do 2 000 000 EUR, in ki so zato upravičeni do izbirne ureditve, po kateri obveznost obračuna DDV na njihove transakcije nastane šele ob prejemu plačila.
(3)

Da bi povečali zmogljivost in učinkovitost preverjanja skladnosti z določbami Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (3), ki ga izvajajo države članice, je treba spremeniti obrazec tako, da se vnesejo dodatni elementi poleg tistih, navedenih v členu 11(3) Direktive 2006/22/ES.
(1)

Lizbonska pogodba ustanavlja funkcijo visokega predstavnika Unije za zunanje zadeve in varnostno politiko, ki v skladu s členom 18 Pogodbe o Evropski uniji vodi skupno zunanjo in varnostno politiko Unije, predseduje Svetu za zunanje zadeve in je eden od podpredsednikov Komisije.
(2)

V skladu s Sklepom 2002/595/ES predstavnikov vlad držav članic Evropskih skupnosti, ki so se sestali v okviru Sveta (1) so se pravice in obveznosti iz mednarodnih sporazumov, ki jih je sklenila ESPJ s tretjimi državami, prenesle na Evropsko skupnost. S Sklepom Sveta 2002/596/ES (2) je Skupnost pravice in obveznosti iz teh sporazumov prevzela.
(2)

Poleg tega Odločba 2009/821/ES razveljavlja in nadomešča Odločbo Komisije 2001/881/ES z dne 7. decembra 2001 o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, in o posodabljanju podrobnih pravil v zvezi s pregledi, ki jih bodo izvajali strokovnjaki Komisije (4).
16.10.2009 SL Uradnilist Evropskeunije L 272/1
II 
(Akti, sprejeti v skladu s Pogodbo ES/Pogodbo Euratom, katerih objava ni obvezna) 
ODLOČBE /SKLEPI 
SVET 
  
SKLEP SVETA
z dne 13. 
julija 
2009
o podpisu in začasni u porabi
 začasnega Sporazu ma
 o gospodarskem partners tvu med Evropsko 
skupnostjo 
na eni strani in pacifiškimi državami na dru gi 
strani
(2009/729/E S)
SVET EVROPSKE UNIJE JE –
ob upoštevan ju Pogodbe o  ustanovitvi Evropske skupnosti in 
zlasti 
člena 
133 v povezavi s prvim stavk om 
prvega 
pododstavk a 
člena 
300(2) Pog odbe,
ob 
upoštevan ju 
predloga 
Komisije,
ob 
upoštevan ju 
naslednjega:
(1) Svet je 12.  junija  2002 poob lastil Komisijo za začetek  
pogajanj 
o sklenitvi 
sporazumov o g ospodarskem 
partner­
stvu 
z državami AK P.
(2) Pogajanja za začasn i Sporazum o g ospodarskem partner­
stvu,
 ki
 vzpostavlja ok vir
 za Sporazum o g ospodarskem
 
partnerstvu 
(v nadaljnjem 
besedilu: 
začasni 
SGP) so b ila
23. 
novembra 
2007 zak ljučena 
s Papuo Novo Gvin ejo 
in 
Republiko 
otokov 
Fidži.
(3) Člen 76(3) začasn ega SGP predvideva začasn o uporabo 
sporazuma 
do začetk a 
njegove 
veljavnosti.
(4) Začasni SGP je treb a podpisati v imen u Skupnosti ter ga 
začasno
 uporabljati
 s  pridržk om
 njegove
 poznejše
 
sklenitve 
–SKLENIL:
Člen 1
Podpis začasn ega
 Sporazuma o g ospodarskem
 partnerstvu
 med 
Evropsko 
skupnostjo 
in 
pacifiškimi 
državami se odob ri 
v imenu 
Skupnosti
 ob upoštevan ju
 sklepa
 Sveta o sklen itv
i navede
nega 
začasnega 
SGP.
Besedilo začasn ega 
SGP je priložen o 
temu sklepu.
Člen 
2
Predsednik 
Sveta je poob laščen, 
da imenuj
e osebe,
 pooblaščen e 
za 
podpis začasn ega 
SGP v imen u 
Evropske 
skupnosti 
s pridržkom 
njegove 
sklenitve.
Člen 
3
Začasni 
SGP se do k onca 
postopka 
sklenitve 
uporablja 
začasno, 
kakor 
je določen o 
v členu 
76(3) Sporazuma. K omisija 
bo 
objavila 
obvestilo 
o datumu začasn e 
uporabe.
V 
Bruslju, 13. julij 2009.
Za Svet
Predsednik
E. ERLANDSSON
(2)

Zaradi izteka mandatov Stanislava JURÁNEKA, Josefa PAVELA, Evžena TOŠENOVSKEGA in Jana ZAHRADNÍKA so se sprostila štiri mesta članov Odbora regij. Zaradi izteka mandatov Petra BENDLA, Pavela HORÁKA, Miloša VYSTRČILA, Rostislava VŠETEČKE, Jiříja ŠULCA, Petra SKOKANA in Petra ZIMMERMANNA se je sprostilo sedem mest nadomestnih članov –
(7)

Podatki o kakovosti vode, ki jih je Nemčija predložila s Četrtim poročilom o izvajanju Direktive o nitratih 2004–2007, kažejo, da so se koncentracije nitratov v površinskih vodah zmanjšale na 85 odstotkih merilnih postaj in ostale enake na 10 odstotkih merilnih postaj v primerjavi z obdobjem 1991–1994. V primerjavi z obdobjem 1991–1994 kažejo podatki iz določenih postaj za spremljanje nitratov iz kmetijskih virov, da se koncentracije zmanjšujejo na približno 55 odstotkih merilnih postaj in so stabilne na približno 19 odstotkih merilnih postaj. Analiza podatkov na območjih, ki so zajeti v odstopanju, kaže, da ni pomembnega povečanja koncentracije nitratov.
Člen 6 Priloge III k Sklepu 2001/822/ES določa obdobja in količinske omejitve, v okviru katerih se lahko dovoli začasna uporaba kumulacije porekla in ki so združljive s cilji skupne tržne ureditve Skupnosti ob upoštevanju upravičenih interesov podjetij iz ČDO. Ob upoštevanju skladnosti z nekaterimi pogoji glede količin, nadzora in trajanja, se odstopanje odobri v okviru omejitev letnih kumulacijskih kvot iz člena 6(4) Priloge III, kar znaša 14 000 ton za leto 2009 in 7 000 ton za leto 2010. Za leto 2009 je treba odobriti odstopanja za 4 439,024 ton sladkorja, ki so jim bila dodeljena uvozna dovoljenja za Nizozemske Antile. Za leto 2010 je treba odobriti odstopanja za količine sladkorja, ki jim bodo v navedenem letu dodeljena uvozna dovoljenja za Nizozemske Antile. Zato glede na navedene pogoje odstopanje ne more povzročiti resne škode gospodarskemu sektorju ali obstoječi industriji v Skupnosti.
(2)

Direktiva Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in živalskih proizvodih (2) določa, da je treba spremljati proces prireje živali in proizvodnje primarnih proizvodov živalskega izvora zaradi odkrivanja prisotnosti nekaterih ostankov in snovi v živih živalih, njihovih iztrebkih, telesnih tekočinah ter tkivu, živalskih proizvodih, živalski krmi in pitni vodi. V skladu s členom 29 Direktive 96/23/ES se zahteva, da morajo jamstva tretjih držav imeti vsaj enak učinek kot tista, ki jih določa ta direktiva.
SL Uradni list Evropske unije C 178/12

SKLEP SVETA

z dne 27. julija 2009

o imenovanju člana upravnega odbora Evropske agencije za kemikalije

2009/C 178/09

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije imenovati po enega predstavnika iz vsake države članice.

(2) Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

(3) Francoska vlada je Svet obvestila, da namerava francoskega predstavnika v upravnem odboru zamenjati, zato je podala predlog za imenovanje novega predstavnika, ki bi ga bilo treba imenovati za obdobje do 31. maja 2013 –

SKLENIL:

Člen 1

Ga. Catherine MIR, francoska državljanka, rojena 20. februarja 1955, se namesto ge. Odile GAUTHIER imenuje za članico upravnega odbora Evropske agencije za kemikalije za obdobje od 1. avgusta 2009 do 31. maja 2013.

Člen 2

Ta sklep se objavi v Uradnem listu Evropske unije.

V Bruslju, 27. julija 2009 Za Svet Predsednik C. BILDT

(1) UL L 396, 30.12.2006, str. 1.

(2) UL C 134, 16.6.2007, str. 6.